CELEX: 31981R3268
Language: el
Date: 1981-11-09 00:00:00
Title: Κανονισμός (EOK) αριθ. 3268/81 τού Συμβουλίου τής 9ης Νοεμβρίου 1981 περί τροποποιήσεως τού κανονισμού (EOK) αριθ. 2915/79 όσον αφορά τήν ετήσια δασμολογική ποσόστωση γιά τόν τυρό τύπου cheddar

Avis juridique important

|

31981R3268

Κανονισμός (EOK) αριθ. 3268/81 τού Συμβουλίου τής 9ης Νοεμβρίου 1981 περί τροποποιήσεως τού κανονισμού (EOK) αριθ. 2915/79 όσον αφορά τήν ετήσια δασμολογική ποσόστωση γιά τόν τυρό τύπου cheddar  

Επίσημη Εφημερίδα αριθ. L 330 της 18/11/1981 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 3268/81 ΤΟΥ ΣΥΜΒΟΥΛΙΟΥ  της 9ης Νοεμβρίου 1981  περί τροποποιήσεως του κανονισμού (ΕΟΚ) αριθ. 2915/79 όσον αφορά την ετήσια δασμολογική ποσόστωση για τον τυρό τύπου cheddar  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από την πράξη προσχωρήσεως του 1979, και ιδίως το άρθρο 14 παράγραφος 6,  την πρόταση της Επιτροπής,  Εκτιμώντας:  ότι στο άρθρο 9 παράγραφος 2 του κανονισμού (ΕΟΚ) αριθ. 2915/79 (2), όπως τροποποιήθηκε τελευταία από τον κανονισμό (ΕΟΚ) αριθ. 1361/80 (3), προβλέπεται, για τον τυρό τύπου cheddar της διακρίσεως 04.04 Ε Ι β) 1 αα), που περιλαμβάνεται στο παράρτημα ΙΙ του εν λόγω κανονισμού, ετήσια δασμολογική ποσόστωση 2 750 τόνων·  ότι αυτός ο τυρός πρέπει, κατά την εισαγωγή στην Κοινότητα, να είναι ωριμάνσεως τουλάχιστον εννέα μηνών· ότι πρέπει, εξάλλου, να έχει παραχθεί αποκλειστικά από μη επεξεργασμένο γάλα το οποίο να ανταποκρίνεται σε ορισμένα ειδικά χαρακτηριστικά· ότι αυτό το γάλα είναι διαθέσιμο στην εξάγουσα τρίτη χώρα μόνο από τον Μαΐο μέχρι τον Σεπτέμβριο· ότι, συνεπεία αυτού, οι παραγωγοί της εν λόγω τρίτης χώρας δεν μπόρεσαν να λάβουν τα αναγκαία μέτρα για να παρασκευάσουν έγκαιρα τη συνολική ποσότητα που θα μπορούσε να έχει εισαχθεί στην Κοινότητα το 1980 δυνάμει της ετήσιας δασμολογικής ποσοστώσεως·  ότι, για να μπορέσει η εν λόγω τρίτη χώρα να καλύψει, μέχρις ενός σημείου, την ελλείπουσα για το 1980 ποσότητα, χωρίς να θιγεί η κοινοτική αγορά τυρών, πρέπει να παραχωρηθεί σε αυτή τη χώρα αύξηση της δασμολογικής ποσοστώσεως για τα έτη 1981 και 1982,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 9 παράγραφος 2 του κανονισμού (ΕΟΚ) αριθ. 2915/79, προστίθεται το ακόλουθο εδάφιο:  «Εν τούτοις η δασμολογική ποσόστωση που αναφέρεται στο σημείο α) ανέρχεται σέ:  - 3 250 τόνους για το ημερολογιακό έτος 1981,  - 3 250 τόνους για το ημερολογιακό έτος 1982.»  Άρθρο 2  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 9 Νοεμβρίου 1981.  Για το Συμβούλιο  Ο Πρόεδρος  Κ. BAKER  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 329 της 24. 12. 1979, σ. 1.  (3) ΕΕ αριθ. L 140 της 5. 6. 1980, σ. 9.